OpenLLM-France/wikimedia huggingface dataset:
# Comissió General de Secretaris d'Estat i Subsecretaris

La Comissió General de Secretaris d'Estat i Sotssecretaris és un òrgan de col·laboració i suport al Govern d'Espanya. S'encarrega d'estudiar i preparar els afers que se sotmeten a deliberació en els Consells de Ministres, sense dret a adoptar decisions o acords per delegació del Govern.

## Composició

Com el seu nom indica, està composta pels Secretaris d'Estat i els Subsecretaris dels diferents Ministeris. La seva presidència correspon a un Vicepresident del Govern, o si escau, al Ministre de la Presidència; mentre que la secretaria de la comissió correspon al Subsecretari de la Presidència.

## Funcions

Aquesta Comissió s'encarrega de la preparació i estudi de les qüestions a tractar en les sessions del Consell de Ministres, sense dret a adoptar decisions o acords per delegació del Govern. El procediment és el següent:
* Durant la reunió, realitzada els dimecres, cada ministeri presenta una llista del que, a la seva semblar, s'ha d'examinar en el Consell de Ministres, realitzant els «índexs parcials». El conjunt d'índexs parcials es denomina índex negre.
* Es realitza l'ordre del dia definitiu organitzant els punts del dia en dos grups:
** Índex verd: es compon dels assumptes informats favorablement per la Comissió General de Secretaris d'Estat i Subsecretaris. Serà el primer ordre del dia del Consell de Ministres.
** Índex vermell: està compost pels assumptes que s'han de sotmetre a especial deliberació en el Consell de Ministres. Serà el segon ordre del dia.

## Bibliografia

* Fernández-Carnicero González, Claro José. «artículo 18.4 "actuaciones previas a la celebración de las reuniones de los órganos colegiados del Gobierno"». A: Instituto Nacional de Administración Pública. Comentarios a la Ley del Gobierno (en castellano), 2002, p. 227-232. ISBN 84-7088-721-1.

## Enllaços externs

* Documentació del Ministeri d'Hisenda i Administracions Públiques Arxivat 2013-12-31 a Wayback Machine..
* La Moncloa, pàgina oficial de la Presidència del Govern.
# Alexander Nuno Alvaro

Alexander Nuno Alvaro (Bonn-Bad Godesberg, 26 de maig de 1975) és un advocat i polític alemany que exerceix de diputat europeu pel Partit Democràtic Lliure, de l'Aliança dels Liberals i Demòcrates per Europa. Pertany als Joves Liberals, les joventuts del Partit Democràtic Lliure, on des del 2003 és membre de l'executiva federal.
Durant el seu primer mandat al Parlament Europeu (2004 – 2009), va treballar a la Comissió de Llibertats Civils, Justícia i Afers d'Interior del Parlament Europeu, va ser membre de la delegació de relacions amb el Consell Legislatiu Palestí i va fer de substitut a la Comissió d'Assumptes Jurídics i a la delegació de relacions amb Austràlia i Nova Zelanda.
Pel que fa al seu segon mandat (des del 2009), va esdevenir vicepresident de la Comissió de Pressupostos i membre de la Comissió de Llibertats Civils, Justícia i Afers d'Interior i de la comissió especial sobre els reptes polítics i recursos pressupostaris per a una Unió Europea (UE) sostenible després de 2013. També va pertànyer a la delagació de relacions amb Iran i va excercir de portaveu de l'Aliança dels Liberals i Demòcrates per Europa sobre afers interiors.
Alexander Alvaro també ha participat en diversos informes i campanyes europees, com Oneseat.eu, juntament amb Cecilia Malmström, per reclamar una sola seu per a les institucions europees; a la negociació amb el govern estatunidenc per a un ràpid tractat entre la UE i els Estats Units; i en la defensa de les llibertats civils en projectes de llei, com l'ACTA. És membre de la junta d'EU40, l'associació de parlamentaris i funcionaris de la UE menors de 40 anys que té l'objectiu de millorar les polítiques transpartisanes de la UE enfocades en les diferents generacions, i dona suport al manifest del Grup Spinelli, a favor de l'assoliment del federalisme europeu.
El febrer de 2013 va instar l'Estat espanyol a autoritzar el referèndum sobre la independència de Catalunya: «Si els catalans creuen que és un bon enfocament, Madrid ha de deixar la decisió a les seves mans».

## Referències

* ↑ «Un dels vicepresidents del Parlament Europeu insta l'Estat a autoritzar un referèndum independentista a Catalunya». Ara, 11-02-2013.

## Enllaços externs

* Alexander Nuno Alvaro - Lloc web oficial
* Perfil al web del Parlament Europeu
# Dopatge de modulació

El dopatge de modulació és una tècnica per fabricar semiconductors de manera que els portadors de càrrega lliure estiguin separats espacialment dels donants. Com que això elimina la dispersió dels donants, els semiconductors dopats per modulació tenen mobilitats de portadors molt elevades.
El dopatge de modulació va ser concebut als Laboratoris Bell el 1977 després d'una conversa entre Horst Störmer i Ray Dingle, i implementat poc després per Arthur Gossard. El 1977, Störmer i Dan Tsui van utilitzar una hòstia dopada amb modulació per descobrir l'efecte Hall quàntic fraccionat.
Els cristalls de semiconductors dopats per modulació es cultiven habitualment per epitàxia per permetre que es diposin capes successives de diferents espècies de semiconductors. Una estructura comuna utilitza una capa d'AlGaAs dipositada sobre GaAs, amb donants de tipus Si n als AlGaAs.
Els transistors dopats per modulació poden assolir mobilitats elèctriques elevades i, per tant, un funcionament ràpid. Un transistor d'efecte de camp dopat per modulació es coneix com MODFET. Un dels avantatges del dopatge de modulació és que els portadors de càrrega no poden quedar atrapats als donants fins i tot a les temperatures més baixes. Per aquest motiu, les heteroestructures dopades per modulació permeten que l'electrònica funcioni a temperatures criogèniques.

## Referències

* ↑ Horst L. Störmer, Nobel Biography
* ↑ Gossard, A. C.. «Modulation Doping of Semiconductor Heterostructures». A: Molecular Beam Epitaxy and Heterostructures (en anglès), 1985, p. 499–531. DOI 10.1007/978-94-009-5073-3_14. ISBN 978-94-010-8744-5.
* ↑ L.D. Nguyen; L.E. Larson; U.K. Mishra Proc. IEEE, 80, 4, 2009, pàg. 494. DOI: 10.1109/5.135374.
* ↑ Global Standards for the Microelectronics Industry - modulation-doped field-effect transistor (MODFET)
# Gabrielle Giffords

Gabrielle Giffords (Tucson, Arizona, 8 de juny de 1970) és una política estatunidenca, membre de la Cambra de Representants dels Estats Units pel 8è districte d'Arizona. El 8 de gener del 2011 va ser víctima d'un atemptat en el qual van morir sis persones durant una reunió a la seva ciutat de naixença.
Està casada amb l'astronauta Mark Kelly.

## Carrera política

Giffords va entrar a la Cambra de Representants el gener de 2007; sempre s'ha mostrat partidària de la reforma migratòria, de la investigació amb cèl·lules mare i de les energies alternatives.
És membre del sector moderat del Partit Demòcrata, sector també conegut com els "nous demòcrates" o "gossos blaus" (aquesta última expressió no té cap connotació despectiva, sinó que és part del vocabulari de la política nord-americana).

## Atemptat

El 8 de gener de 2011 —tres dies després de prendre possessió del seu càrrec a la 112a legislatura davant el nou President de la Cambra de Representants, John Boehner— a les 10.00h (UTC-7) la legisladora demòcrata Gabrielle Giffords va resultar ferida després d'un tiroteig a la ciutat de Tucson, en un incident en el qual van morir sis persones. Hi va haver a més diversos ferits, entre ells membres del seu gabinet.
Tot i que diverses informacions van apuntar al principi que la congressista havia mort, un portaveu del Centre Mèdic Universitari de Tucson va confirmar que encara seguia amb vida.
El responsable del tiroteig, que segons la cadena de televisió CNN va ser detingut, va disparar contra Giffords des de curta distància quan aquesta es dirigia a un grup de simpatitzants a l'exterior d'un supermercat Safeway. El canal de televisió Fox News va indicar que tres col·laboradors de Giffords també van rebre impactes de bala.

## Referències

* ↑ «Un hombre dispara en la cabeza a una congresista demócrata en Arizona» (en castellà). elmundo.es, 08-01-2011. [Consulta: 9 gener 2011].
* ↑ «Disparan a la congresista de EUA Gabrielle Giffords» (en castellà). abc.es, 08-01-2011. [Consulta: 9 gener 2011].
* ↑ «Tiroteada en Arizona una congresista demócrata» (en castellà). elpais.com, 08-01-2011. [Consulta: 9 gener 2011].
* ↑ «Commoció als EUA pel tiroteig a una congressista». elperiodico.cat, 09-01-2011. [Consulta: 9 gener 2011].

## Enllaços externs

* Pàgina web oficial de la congressista Gabrielle Giffords Arxivat 2011-07-22 a Wayback Machine. (anglès)
# Iniciativa Comunista

Iniciativa Comunista (IC) és una organització política madrilenya, de caràcter comunista, revolucionària, republicana, laica, ecologista, antiimperialista, antifeixista i antipatriarcal, que assumeix la defensa dels interessos de la classe treballadora. Iniciativa Comunista reivindica:
| « | La necessitat de la formació d'un bloc social i polític que aglutini totes les forces d'oposició al sistema polític de l'estat espanyol amb l'objectiu d'iniciar un procés constituent per la república, que suposi la ruptura democràtica amb el règim hereu del franquisme. Així mateix, considerem imperativa la necessitat de formar part d'un procés d'unitat dels comunistes que desemboqui en la construcció d'un partit comunista i aglutini als elements més conscients de la classe obrera, treballant per la conquesta del socialisme. | » |
Iniciativa Comunista es constitueix al juliol de 2008 a través d'un congrés d'unitat entre Comunistas 3, escissió de Corriente Roja, y el Colectivo Comunista Pensamiento Crítico, antiga agrupació del PCE del districte Fuencarral-El Pardo de Madrid.
Iniciativa Comunista participa en diferents moviments socials pels serveis públics i la solidaritat internacional, així com forma part de la Coordinadora Republicana de Madrid i de la Coordinadora Antifascista de Madrid. Al maig de 2009, Iniciativa Comunista va recolzar i va participar en la campanya a les eleccions europees de la candidatura Iniciativa Internacionalista - La Solidaritat entre els Pobles que encapçalava Alfonso Sastre
Encara que inicialment Iniciativa Comunista només tenia presència a Madrid, entre 2009 i 2010 el seu àmbit d'actuació també es va estendre a la província de Guadalajara, a Castella-La Manxa.

## Referències

* ↑ Nace una nueva organización comunista madrileña tras la fusión de CCPC y C3, 16 de juliol de 2008.
* ↑ Nuestro voto, internacionalista y solidario Arxivat 2009-05-28 a Wayback Machine., 12 de maig de 2009.

## Enllaços externs

* Pàgina web oficial Arxivat 2021-06-20 a Wayback Machine.
# Clearbrook

Clearbrook és una població dels Estats Units a l'estat de Minnesota. Segons el cens del 2000 tenia 551 habitants.

## Demografia

Segons el cens del 2000, Clearbrook tenia 551 habitants, 237 habitatges, i 127 famílies. La densitat de població era de 483,5 habitants per km².
Dels 237 habitatges en un 24,1% hi vivien nens de menys de 18 anys, en un 42,6% hi vivien parelles casades, en un 8,4% dones solteres, i en un 46% no eren unitats familiars. En el 42,6% dels habitatges hi vivien persones soles el 27,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,82.
Per edats la població es repartia de la següent manera: un 20,9% tenia menys de 18 anys, un 7,8% entre 18 i 24, un 18,9% entre 25 i 44, un 17,6% de 45 a 60 i un 34,8% 65 anys o més.
L'edat mediana era de 47 anys. Per cada 100 dones de 18 o més anys hi havia 71,7 homes.
La renda mediana per habitatge era de 19.091 $ i la renda mediana per família de 32.614 $. Els homes tenien una renda mediana de 31.029 $ mentre que les dones 16.094 $. La renda per capita de la població era de 13.052 $. Entorn del 6,8% de les famílies i el 10,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clearbrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Clearbrook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Comissió Hallstein

La Comissió Hallstein és la Comissió Europea presidida pel polític alemany Walter Hallstein que va estar en el càrrec entre el 7 de gener de 1958 i el 20 de juny de 1967.

## Nomenament

Aquesta fou la primera Comissió de la Comunitat Econòmica Europea (CEE]) i va iniciar el seu mandat el 7 de gener de 1958, sent presidida per Hallstein en dos mandats consecutius.
Inicià els seus treballs en favor de la política agrària comuna. Fou substituïda per la Comissió Rey, que aglutinà sota un mateix òrgan les comissions de la CEE, de la Comunitat Europea del Carbó i de l'Acer (CECA) i de la Comunitat Europea de l'Energia Atòmica (EURATOM).

## Llista de Comissaris

La taula següent indica el nombre de comissaris segons la seva alineació política:
| Afiliació | Esquerra (PSE) | Centre (ALDE) | Dreta (PPE-DE) | Independents |
| Hallstein I | Tres | Un | Cinc | Cap |
| Hallstein I | Tres (Tres) | Un (Un) | Quatre (Tres) | Un (Dos) |
    en parèntesi el resultat després de realitzar una modificació en la comissió

### Comissió Hallstein I

Comissió en servei entre el 7 de gener de 1958 i el 9 de gener de 1962. Composta de 9 comissaris, 2 per part de la República Federal d'Alemanya, França i Itàlia i 1 per part de Luxemburg, Bèlgica i els Països Baixos.

#### Remodelacions
### Comissió Hallstein II

Comissió en servei entre el 10 de gener de 1962 i el 30 de juny de 1967. Composta de 9 comissaris, 2 per part de la República Federal d'Alemanya, França i Itàlia i 1 per part de Luxemburg, Bèlgica i els Països Baixos.

#### Remodelació
## Notes

* ↑ Renuncià al seu càrrec el 15 de setembre de 1959 després de ser escollit President de la Comunitat Europea del Carbó i de l'Acer.
* ↑ Renuncià al setembre de 1960.
* ↑ Mort el 27 d'abril de 1958.
* ↑ Nomenat el 24 de novembre de 1959 i jurat el 9 de desembre del mateix any.
* ↑ Nomenat el 8 de febrer de 1961 i jurat el 22 de febrer del mateix any.
* ↑ Nomenat el 18 de juny de 1958.
* ↑ Renuncià al seu càrrec el 15 de maig de 1963.
* ↑ Nomenat Vicepresident el 30 de juliol de 1964.
* ↑ Nomenat el 30 de juliol de 1964.

## Vegeu també

* Comissió Europea
* Unió Europea
# Alfred (Maine)

Alfred és una població dels Estats Units a l'estat de Maine (EUA). Segons el cens del 2000 tenia 2.497 habitants.

## Demografia

Segons el cens del 2000, Alfred tenia 2.497 habitants, 996 habitatges, i 682 famílies. La densitat de població era de 35,4 habitants per km².
Dels 996 habitatges en un 27,5% hi vivien nens de menys de 18 anys, en un 59% hi vivien parelles casades, en un 7,1% dones solteres, i en un 31,5% no eren unitats familiars. En el 26,2% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,5% tenia menys de 18 anys, un 6,5% entre 18 i 24, un 26,8% entre 25 i 44, un 26,1% de 45 a 60 i un 19,1% 65 anys o més.
L'edat mediana era de 42 anys. Per cada 100 dones de 18 o més anys hi havia 104,6 homes.
La renda mediana per habitatge era de 40.583 $ i la renda mediana per família de 47.625 $. Els homes tenien una renda mediana de 36.957 $ mentre que les dones 25.026 $. La renda per capita de la població era de 19.337 $. Entorn del 4,2% de les famílies i el 5,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alfred». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 agost 2010].
* ↑ «Geographic Comparison Table- Alfred». American Fact Finder. Oficina del Cens dels Estats Units, 12-01-2010.
Viccionari
# Saint-Genès-de-Blaye

Saint-Genès-de-Blaye és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 392 | 394 | 400 | 387 | 428 | 396 | 448 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Claude Farau | |

## Referències

* ↑ Toponímia occitana
# Giancarlo Maldonado

Giancarlo Maldonado (Caracas, 29 de juny de 1982) és un futbolista veneçolà de la dècada de 2000.
Fou 64 cops internacional amb la selecció de Veneçuela.
Pel que fa a clubs, fou jugador, entre d'altres, de Chivas USA, Atlante F.C. i Club Atlas.

## Referències

* ↑ Giancarlo Maldonado a National-Football-Teams.com (anglès)
* ↑ Venezuela - Record International Players RSSSF
* ↑ «Venezolano Maldonado recibe "Bota de Oro" (Spanish)». Ministerio del Poder Popular para la Comunicación y la Información, 24-06-2008. Arxivat de l'original el 16 juliol 2011. [Consulta: 6 setembre 2009].
* ↑ Giancarlo Maldonado, Fitxa a Soccerway
# La Querola

La Querola (IPA: [laka'ɾola]) és un veïnat de la comuna de Mosset, a la comarca del Conflent, de la Catalunya del Nord.
És situat uns 400 metres a sota, al sud-oest d'aquest poble, majoritàriament a la dreta de la Castellana.
És un dels veïnats documentats des d'antic del terme de Mosset. Està documentat des de l'any 1362.

## Etimologia

Joan Coromines explica que el nom d'aquest poble, derivat de Quer, igual que el de Querol, deriva del mot català antic quer (roca, penyal), que prové, possiblement, d'un preromà cariu, segurament cèltic, que té alhora el seu origen en l'arrel kerr- (pedra), germana del basc karri (igualment, pedra).

## Bibliografia

* Becat, Joan. «98 - Mosset». A: Atles toponímic de Catalunya Nord. II. Montoriol-El Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Quer». A: Diccionari etimològic i complementari de la llengua catalana. 4. Barcelona: Curial Edicions Catalanes i Caixa de Pensions «La Caixa», 1995 (DECLC, VI O-Qu). ISBN 84-7256-276-X.
* Ponsich, Pere; Lloret, Teresa; Gual, Raimon. «Mosset». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ La Querola en els ortofotomapes de l'IGN
* ↑ Coromines, 1995.
# Alfred Achermann

Alfred Achermann (Hitzkirch, 17 de juliol de 1959) va ser un ciclista suís, que fou professional entre 1984 i 1991. Del seu palmarès destaca la medalla de plata als Jocs Olímpics de Los Angeles de 1984 quan encara era amateur

## Palmarès

* 1984
** Medalla de plata als Jocs Olímpics de Los Angeles an la prova contrarellotge per equips (amb Richard Trinkler, Laurent Vial i Benno Wiss)

### Resultats al Tour de França

* 1987. 86è de la classificació general
* 1988. 125è de la classificació general
* 1989. 80è de la classificació general
* 1990. Abandona (11a etapa)
* 1991. 145è de la classificació general

### Resultats al Giro d'Itàlia

* 1985. 126è de la classificació general

### Resultats a la Volta a Espanya

* 1987. Abandona

## Enllaços externs

* Fitxa sitiodeciclismo.net
* Fitxa museociclismo.it
* Fitxa cyclebase.nl Arxivat 2015-04-02 a Wayback Machine.
# Dikti

Les muntanyes Dicte o Dikti (Δίκτη en grec) o Lassithiotika Ori (Λασυθιώτικα Όρη en grec és a dir, Muntanyes de Lassithi) és una cadena de muntanyes a l'est de l'illa grega de Creta, a la Prefectura de Lassithi. Els seus cims principals són: Spathi (2148 m.), Afentis Hristos (2141 m.) i Lazaros (2085 m.). Al nord de les muntanyes hi ha l'altiplà de Lassithi. Segons la mitologia, el déu Zeus va néixer en aquestes muntanyes, en concret a la cova de Dicte. És clar que un altre mite diu justament que Zeus va néixer en unes altres muntanyes de Creta, a la cova d'Ida al mont Ida. A més, un tercer mite, arriba a un compromís i diu que Zeus va néixer al Dikti, però que es va criar a l'Ida.
# Santa Coloma

«Santa Coloma» té aquests significats:
* Hagiografies:
** Santa Coloma de Sens, santa gal·la del segle IV
** Santa Coloma de Còrdova, màrtir a Còrdova el 853
* Toponímia:
** Santa Coloma d'Erdo, nucli de població del municipi de Sarroca de Bellera, al Pallars Jussà
** Santa Coloma (Allande), parròquia del conceyu asturià d'Allande
** Santa Coloma (la Rioja), municipi de la Rioja
** Santa Coloma d'Andorra, nucli de població d'Andorra, al comú d'Andorra la Vella
** Santa Coloma de Cervelló, municipi del Baix Llobregat
** Santa Coloma de Farners, municipi de la Selva
** Santa Coloma de Gramenet, municipi del Barcelonès
** Santa Coloma de Queralt, municipi de la Conca de Barberà
** Santa Coloma de Rocafort, municipi de la Conca de Barberà
** Santa Coloma Sasserra, poble al municipi de Castellcir (Moianès)
** Santa Coloma de Tuïr o Santa Coloma de la Comanda, municipi del Rosselló
** Santa Coloma de Vilanuèva, municipi francès al departament d'Òlt i Garona (regió d'Aquitània)
** Comtat de Santa Coloma de Queralt
** Serra de Santa Coloma, serra a cavall dels termes municipals de Castellcir i Collsuspina (Moianès)
** Esglésies:
*** Santa Coloma d'Arsèguel, església al poble d'Arsèguel
*** Santa Coloma de Can Cabra, església romànica de Castellar del Riu
*** Església de Santa Coloma Sasserra, església parroquial al municipi de Castellcir (Moianès)
*** Església de Santa Coloma (Andorra la Vella), església romànica de Santa Coloma d'Andorra
*** Santa Coloma de Fitor, església del nucli de Fitor, al municipi de Forallac (Baix Empordà)
*** Santa Coloma de Ger, església al municipi de Ger (Baixa Cerdanya)
*** Santa Coloma de Marata
*** Santa Coloma de Siurana, església del segle xviii amb restes romàniques a Siurana (Alt Empordà)
*** Santa Coloma de Surri, església parroquial del poble de Surri, al municipi de Vall de Cardós, a la comarca del Pallars Sobirà
* Organitzacions:
** Futbol Club Santa Coloma, club de futbol d'Andorra la Vella
** Club Bàsquet Santa Coloma, club de basquetbol de Santa Coloma de Gramenet
# Giancarlo Judica Cordiglia

Giancarlo Judica Cordiglia (San Maurizio Canavese 30 de setembre de 1971). és un actor i doblador italià. A Itàlia és conegut com a Ronfo al programa televisiu Melevisione. També té experiència radiofònica.